Llyn Bowydd

Llyn yng Ngwynedd yw Llyn Bowydd. Saif i'r gogledd-ddwyrain o dref Blaenau Ffestiniog, 1,550 troedfedd uwch lefel y môr, gyda chronfa ddŵr Llyn Newydd gerllaw iddo. Amgylchynir y llyn, sydd ag arwynebedd o 22 acer, gan chwareli llechi, yn cynnwys Chwarel Maenofferen a Chwt-y-bugail. Adeiladwyd argae yn y 1850au i godi lefel y dŵr er mwyn ei ddefnyddio yn y chwareli. Mae Afon Bowydd yn llifo o'r llyn, ac yn diflannu dan domenni rwbel y chwareli am bellter cyn dod i'r golwg eto ar ochr ddeheuol Blaenau Ffestiniog. Mae'n llifo tua'r de ar hyd Cwm Bowydd i ymuno ag Afon Goedol sydd yn ei thro yn ymuno ag Afon Dwyryd. Ceir pysgota am frithyll yn y llyn. Llyfryddiaeth Geraint Roberts, The Lakes of Eryri (Llanrwst: Gwasg Carreg Gwalch, 1995)